# **Føroysk fyrisøgn 14. apríl 2021**

Eg eiti Hanna, / og eg búgvi / í Hoyvík. / Eg gangi í 6. flokki / í skúlanum við Løgmannabreyt. / Í okkara flokki / eru 43 næmingar. / Tá ið vit hava náttúru og tøkni, / enskt og søgu, / verða vit býtt / í tveir bólkar. / Tá ið vit / hava handaverk og list, / fara vit í fýra bólkar, / og so skiftast vit um / at hava tónleik, / handarbeiði, smíð ella heimkunnleika. / Tað eru næstan altíð / tveir lærarar / inni hjá okkum, / og viðhvørt eru tríggir. /

Tá ið eg komi / heim frá skúlanum, / eri eg sum oftast / saman við vinkonum mínum. / Vit lurta eftir tónleiki / ella spæla á iPad. / Onkuntíð eru vit úti / og spæla fanga. / Eg havi gingið / til nógv ymiskt, / men nú gangi eg til hipp hopp, tekning og til skótar. / Beiggi mín gongur / eisini til skótar. /

Eg gangi til hipp hopp í okkara skúla. / Eg fari saman við / tveimum vinkonum. / Tað er so stuttligt. / Eg plagi at vera / eina ferð um vikuna. /

Tá ið eg fari til tekning, / fari eg yvir í Eysturskúlan. / Eg fylgist við / eini vinkonu, / sum eisini dámar / so væl at tekna. / Tá ið omma fylti seinast, / teknaði eg / eina tekning til hennara. /

Tað besta av øllum er / at fara til skótar. / Beint fyri jól / fór eg á legu hjá KFUK. / Vit spældu pakkaspæl, / og vit fingu / adventsgávur í hosurnar. / Vit vóru eisini úti / og skreiddu, / tí tað var nógvur kavi / beint tá. /

Eg havi ofta verið / og ferðast hjá ommu. / Eina ferð var eg har í tvær nætur, / men eg pakkaði tvær taskur / við klæðum at hava við. / Omma flenti, tá ið hon sá, / hvussu nógv / eg hevði við. / Omma finnur altíð / upp á okkurt / stuttligt at gera. / Ofta eru vit túr í haganum / um summarið / og hyggja eftir / blómum og fuglum. /

Eg eri eisini / ofta í Margarinfabrikkini. / Har er nógv / at gera. / Vit spæla kort ella borðspøl. / Tað er ofta onkur vaksin, / sum spælir við. / Vit kunnu eisini vera í sjónvarpsstovuni / og hugna okkum. / Ein dagin / koppaði sjónvarpið, / tað var onkur, / sum kom undir tað. / Tað datt á gólvið. / Har er eisini ein evningarstova, har vit mála / ella gera okkurt annað handaligt. /

So eg havi nógv at gera / bæði í skúlanum / og í míni frítíð.